

**REPUBLIKA HRVATSKA**

**OSJEČKO - BARANJSKA ŽUPANIJA**

**OPĆINA STRIZIVOJNA**

KLASA: 008-02/24-01/3

URBROJ: 2158-37-02-24-1

Strizivojna, 19. ožujka 2024.

*PREDMET: POZIV JAVNOSTI ZA DOSTAVU PRIJEDLOGA I MIŠLJENJA O NACRTU*

*Odluke o zajedničkom obavljanju poslova računovodstva i financija s općinama Levanjska Varoš i Trnava*

Temeljem čl. 11. Zakona o pravu na pristup informacijama („Narodne novine“ br. 25/13, 85/15 i 69/22) Općina Strizivojna provodi savjetovanje s javnošću pri Odluke o zajedničkom obavljanju poslova računovodstva i financija s općinama Levanjska Varoš i Trnava, putem svoje internetske stranice, objavom nacrta odluke.

U prilogu predstavljamo izrađeni nacrt Odluke o zajedničkom obavljanju poslova računovodstva i financija s općinama Levanjska Varoš i Trnava

Svrha donošenja ove Odluke o zajedničkom obavljanju poslova računovodstva i financija s općinama Levanjska Varoš i Trnava je financijska ušteda prethodno navedenim općinama prilikom zajedničkog obavljanja poslova računovodstva i financija. Odluka je jedan od temelja za ostvarivanje poticaja za funkcionalno povezivanje jedinica lokalne samouprave.

S obzirom na važnost navedenog dokumenta i na odredbu čl. 11. navedenog Zakona, pozivamo Vas da se aktivno uključite i svoje prijedloge i mišljenja dostavite na e-mail: opcina@strizivojna.hr ili osobno u Pisarnicu Općine Strizivojna, Braće Radića 172, 31410 Strizivojna.

Savjetovanje s javnošću je otvoreno do 08. travnja 2024. godine.

Po isteku roka za dostavu mišljenja i prijedloga Općina Strizivojna će izraditi i objaviti na svojoj internetskoj stranici izvješće o savjetovanju s javnošću koje će dostaviti Općinskom vijeću.